  Майя Бывальцева Удмуртилэн тӧроез Александр Соловьёв гимнастлы Давид Белявскийлы телеграмма лэзиз. Кызьы ивортӥз 17-тӥ гудырикошконэ элькун тӧролэн но кивалтэтлэн пресс-службазы, улосвыллэн кивалтӥсез спортсменэз Рио-де-Жанейроын Олимпиадаын бронза медаль утэменыз ӟечкылаз. «Удмуртиын улӥсьёс данъясько тодмо улосчиенызы. Ӟеч дасяськыса, умой сямен вамэнэс луыса, вормыны мылкыдын Тӥ Россилэн олимпи командаезлэн шыкысаз медальёс ваиды но Россиысь спортэз данъяды. Азьпалан тӥледыз вормытэ выль гурезьёс возьмало. Удмуртия оске Тӥляд вуоно вормонъёстылы», — верамын ивортонын. Озьы ик Александр Соловьёв спортсменлы, солэн тренеръёсызлы но матысь адямиосызлы удалтон но тазалык сӥзиз но вераз, сое вордскем музъем вылаз витё шуыса. Тодэ вайытом, Воткаын вордскем Давид Белявский 16-тӥ гудырикошконэ бурыс вылын ӵошатсконъёсын бронза медаль утӥз. Солэсь азьвылгес командаен азвесь медаль басьтӥз. Тегъёс: Спорт Олимпиада ДавидБелявский Удмуртия АлександрСоловьёв Рио-де-Жанейро  